Likumprojekts

**Grozījumi Imigrācijas likumā**

Izdarīt Imigrācijas likumā (Latvijas Republikas Saeimas un Ministru Kabineta Ziņotājs, 2002, 24. nr.; 2003, 16. nr.; 2004, 10. nr.; 2005, 14. nr.; 2006, 1., 5., 9. nr.; 2007, 5., 15. nr.; 2008, 3., 13. nr.; 2009, 8. nr.; Latvijas Vēstnesis, 2010, 74. nr.; 2011, 19., 93. nr.; 2013, 250. nr.; 2014, 98., 108. nr.; 2016, 123. nr.; 2017, 36., 242. nr.; 2018, 132. nr.; 2019, 123. nr.) šādus grozījumus:

1. Papildināt 1. pantu ar piekto daļu šādā redakcijā:

"(5) Šajā likumā lietotais termins "ceļošanas atļauja" atbilst Eiropas Parlamenta un Padomes 2018. gada 12. septembra regulas (ES) Nr. 2018/1240, ar ko izveido Eiropas ceļošanas informācijas un atļauju sistēmu (ETIAS) un groza Regulas (ES) Nr. 1077/2011, (ES) Nr. 515/2014, (ES) 2016/399, (ES) 2016/1624 un (ES) 2017/2226 (turpmāk – Regula Nr. 2018/1240), 3. panta 1. punkta 5. apakšpunktā lietotajam terminam."

2. Papildināt likumu ar 4.3 pantu šādā redakcijā:

"**4.3 pants.** (1) Ārzemniekam, kurš atbilst Regulas Nr. 2018/1240 3. panta 1. punkta 9. apakšpunktā lietotajai definīcijai, ir tiesības lēmumu par ceļošanas atļaujas atteikšanu, anulēšanu vai atcelšanu apstrīdēt, iesniedzot attiecīgu iesniegumu Valsts robežsardzes priekšniekam.

(2) Lēmumu par apstrīdēto administratīvo aktu, kas pieņemts saskaņā ar šā panta pirmo daļu, likumā noteiktajā kārtībā var pārsūdzēt Administratīvajā rajona tiesā saskaņā ar Regulas Nr. 2018/1240 37. panta 3. punktu, 40. panta 3. punktu un 41. panta 7. punktu. Tiesas nolēmums ir galīgs un nav pārsūdzams.

(3) Šā panta pirmajā daļā minētā lēmuma apstrīdēšana un pārsūdzēšana neaptur tā darbību.

(4) Pieteikuma iesniegšana tiesā nerada ārzemniekam, kurš minēts šā panta pirmajā daļā, tiesības ieceļot un uzturēties Latvijas Republikā."

3. Papildināt likumu ar II1 nodaļu šādā redakcijā:

"**II1 nodaļa**

**Eiropas ceļošanas informācijas un atļauju sistēma**

**17.1 pants.** (1) Eiropas ceļošanas informācijas un atļauju sistēmas valsts vienības funkcijas un pienākumus saskaņā ar Regulas Nr. 2018/1240 8. panta 1. un 2. punktu veic Valsts robežsardze.

(2) Valsts drošības dienesta, Valsts policijas, Valsts robežsardzes, Iekšējās drošības biroja, Korupcijas novēršanas un apkarošanas biroja, Militārās policijas, Militārās izlūkošanas un drošības dienesta, Satversmes aizsardzības biroja un Valsts ieņēmumu dienesta pilnvarotas amatpersonas atbilstoši kompetencei veic datu ievadi, pārbaudi, atjaunināšanu, pārskatīšanu un izņemšanu no Eiropas ceļošanas informācijas un atļauju sistēmaskontrolsaraksta saskaņā ar Regulas Nr. 2018/1240 34. un 35. pantu.

(3) Regulas Nr. 2018/1240 6. panta 2. punkta "b" apakšpunktā minētās Eiropas ceļošanas informācijas un atļauju sistēmas valsts vienotās saskarnes (NUI), Regulas Nr. 2018/1240 6. panta 2. punkta "c" apakšpunktā minētās komunikācijas infrastruktūras, kā arī nacionālo komponenšu tehnisko darbību nodrošina Iekšlietu ministrijas Informācijas centrs.

**17.2 pants.** (1) Ievērojot Regulas Nr. 2018/1240 52. pantu, tiesības pieprasīt Eiropas ceļošanas informācijas un atļauju sistēmas centrālajā sistēmā glabāto datu aplūkošanu saskaņā ar Regulas Nr. 2018/1240 50. panta 1. un 3. punktu ir šādu izraudzīto iestāžu operatīvajām vienībām:

1. Valsts drošības dienestam;
2. Valsts policijai;
3. Valsts robežsardzei;
4. Iekšējās drošības birojam;
5. Korupcijas novēršanas un apkarošanas birojam;
6. Militārajai policijai;
7. Militārās izlūkošanas un drošības dienestam;
8. Satversmes aizsardzības birojam;
9. Valsts ieņēmumu dienestam.

(2) Saskaņā ar Regulas Nr. 2018/1240 50. panta 2. punktu centrālais piekļuves punkts atbilstoši kompetencei ir:

1) Valsts policija;

2) Valsts drošības dienests;

3) Valsts robežsardze.

(3) Eiropas ceļošanas informācijas un atļauju sistēmas centrālajā datubāzē iekļautajām ziņām saskaņā ar Regulas Nr. 2018/1240 51. panta 1. punktu piekļūst šādā veidā:

1) Valsts policijas operatīvā vienība – ar Valsts policijas attiecīgās struktūrvienības starpniecību;

2) Valsts drošības dienesta, [Satversmes](https://likumi.lv/ta/id/57980-latvijas-republikas-satversme) aizsardzības biroja, Militārās izlūkošanas un drošības dienesta, Korupcijas novēršanas un apkarošanas biroja, Iekšējās drošības biroja un Militārās policijas operatīvā vienība – ar Valsts drošības dienesta attiecīgās struktūrvienības starpniecību;

3) Valsts robežsardzes un Valsts ieņēmumu dienesta operatīvā vienība – ar Valsts robežsardzes attiecīgās struktūrvienības starpniecību.

(4) Valsts policija, Valsts drošības dienests un Valsts robežsardze atbilstoši kompetencei un sadarbībā ar Iekšlietu ministrijas Informācijas centru un šā likuma 17.2 panta pirmajā daļā minētajām iestādēm sagatavo ziņojumu saskaņā ar Regulas Nr. 2018/1240 92. panta 8. punktu.

**17.3 pants.** Datu valsts inspekcija veic revīziju saskaņā ar Regulas Nr. 2018/1240 66. panta 4. punktu."

4.  21. pantā:

izteikt pirmo daļu šādā redakcijā:

"(1) Pārvadātājs pārliecinās, ka ārzemniekam, kuru tas pārvadā, ir šādi ieceļošanai Latvijas Republikā nepieciešamie dokumenti:

1. derīgs ceļošanas dokuments, kas atbilst šā likuma 4. panta pirmās daļas 1. punkta "b", "c", "d" un "e" apakšpunktā minētajām prasībām;
2. derīga vīza vai uzturēšanās atļauja, vai ceļošanas atļauja.";

papildināt pantu ar ceturto daļu šādā redakcijā:

"(4) Šā panta pirmajā daļā noteiktais pārvadātāja pienākums pārliecināties par derīgas ceļošanas atļaujas esību neattiecas uz dzelzceļa pārvadātāju saskaņā ar Regulas Nr. 2018/1240 45. panta 1. punktu."

5. Papildināt 68.2 pantu pēc vārdiem "uzturēšanās atļaujas" ar vārdiem "ceļošanas atļaujas".

6. Papildināt pārejas noteikumus ar 50., 51., 52. un 53. punktu šādā redakcijā:

"50. Šā likuma 1. panta piektā daļa, 4.3 pants un II1 nodaļa stājas spēkā, kad saskaņā ar Regulas Nr. 2018/1240 88. pantu darbību uzsāk Eiropas ceļošanas informācijas un atļauju sistēma. Iekšlietu ministrija pēc tam, kad Eiropas Komisija pieņēmusi lēmumu par Eiropas ceļošanas informācijas un atļauju sistēmas darbības uzsākšanu, nosūta attiecīgu paziņojumu publicēšanai oficiālajā izdevumā "Latvijas Vēstnesis".

51. Šā likuma 21. panta pirmajā daļā noteiktais pienākums pārvadātājam pārliecināties, ka ārzemniekam, kuru tas pārvadā, ir derīga ceļošanas atļauja, piemērojams vienlaikus ar Regulas Nr. 2018/1240 83. panta 1. punktā noteikto prasību par derīgas ceļošanas atļaujas nepieciešamību.

52. Šā likuma 21. panta pirmajā daļā noteiktais pienākums pārvadātājam, kas pārvadā cilvēku grupas pa sauszemi ar autobusiem, pārliecināties, ka ārzemniekam, kuru tas pārvadā, ir derīga ceļošanas atļauja, piemērojams pēc trim gadiem no dienas, kad sāk darboties Eiropas ceļošanas informācijas un atļauju sistēma.

53. Grozījums šā likuma 68.2  pantā par uzturēšanos Latvijas Republikā bez derīgas ceļošanas atļaujas stājas spēkā vienlaikus ar Regulas Nr. 2018/1240 83. panta 1. punktā noteikto prasību par derīgas ceļošanas atļaujas nepieciešamību."

Iekšlietu ministre

M. Golubeva